title: Решение на Съвета от 30 ноември 1987 година относно приемане от името на Общността на Препоръката на Съвета за митническо сътрудничество от 22 май 1984 година относно използването на кодове за представяне на елементи от данни и четири от нейните приложения

text:
Важна правна забележка

|

31987D0595

Официален вестник n° L 362 , 22/12/1987 стр. 0022 - 0026 специално финландско издание: глава 11 том 13 стр. 0116  специално шведско издание: глава 11 том 13 стр. 0116  специално чешко издание глава 02 том 02 стр. 421  - 426 специално испанско издание глава 02 том 02 стр. 421  - 426 специално унгарско издание глава 02 том 02 стр. 421  - 426 специално литвийско издание глава 02 том 02 стр. 421  - 426 LV.ES глава 02 том 02 стр. 421  - 426 MT.ES глава 02 том 02 стр. 421  - 426 PL.ES глава 02 том 02 стр. 421  - 426 SK.ES глава 02 том 02 стр. 421  - 426 специално словенско издание глава 02 том 02 стр. 421  - 426

		19871130Решение на Съветаот 30 ноември 1987 годинаотносно приемане от името на Общността на Препоръката на Съвета за митническо сътрудничество от 22 май 1984 година относно използването на кодове за представяне на елементи от данни и четири от нейните приложения(87/595/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 28, 113 и 235 от него,като взе предвид предложението на Комисията,като взе предвид становището на Европейския парламент [1],като има предвид, че препоръката на Съвета за митническо сътрудничество от 22 май 1984 г. е предназначена да улесни обмена на данни между митническите администрации и между такива администрации и участници в международна търговия, като по време на обмена на данни се използват международно договорени и универсално приложими кодове за представяне на елементи от данни; като има предвид, че настоящата препоръка дава последните усъвършенствания в комуникационната технология и се занимава с въпроси от специален интерес за митниците и, следователно, за прилагане при обща търговска политика от Общността, тъй като действително допринася за улесняване на международната търговия;като има предвид настоящото състояние на законодателството на Общността, могат да бъдат приети едновременно четири приложения от гореупоменатата препоръка, както и самата препоръка,РЕШИ:Член 1В резултат на това се приемат от името на Общността препоръката на Съвета за митническо сътрудничество от 22 май 1984 г. относно използването на кодове за представяне на елементи от данни, както и четирите приложения, упоменати по-долу:—приложение II: | Идентификатори на контейнери, |—приложение V: | Описание на стоки и тарифни или статистически позиции, |—приложение VI: | Митнически процедури, |—приложение VII: | Мерни единици. |Текстът на препоръката заедно с приложенията, упоменати по-горе, е част от настоящото решение.Член 2Председателят на Съвета посочва лицето, упълномощено да нотифицира Генералния секретар на Съвета за митническо сътрудничество за приемането от Общността на препоръката и приложенията, посочени в член 1.Съставено в Брюксел на 30 ноември 1987 година.За СъветаПредседателN. Wilhjelm[1] ОВ C 318, 30.11.1987 г.--------------------------------------------------19871130ПРЕПОРЪКА НА СЪВЕТА ЗА МИТНИЧЕСКО СЪТРУДНИЧЕСТВОот 22 май 1984 годинаотносно използването на кодове за представяне на елементи от данниСЪВЕТЪТ ЗА МИТНИЧЕСКО СЪТРУДНИЧЕСТВО,като желае да улесни обмена на данни между митническите администрации и между митническите администрации и участниците в международната търговия,като счита, че е желателно и трябва да бъдат използвани международно договорени и универсално приложими кодове за представяне на елементи от данни при такъв обмен на данни,като взе предвид и подкрепящите международни стандарти, приети от Международната организация по стандартизация (ISO) относно използването на кодове или кодови структури за представяне на елементи от данни,като взе предвид и подкрепящите препоръки, приети от работна група от Икономическата комисия за Европа (ИКЕ/ООН) относно улесняване на процедурите в международната търговия, които препоръчват използването на кодове или кодови структури при представянето на елементи от данни за целите на международната търговия,като счита, че кодовете или кодовите структури, упоменати в приложенията към настоящата препоръка, осигуряват подходяща база за представяне на елементи от данни при обмена на данни,препоръчва държавите, независимо дали са членки или не на Съвета и на митнически или икономически съюзи, да използват кодовете или кодовите структури, упоменати в приложенията към настоящата препоръка и бъдещите осъвременени или преработени версии на тези кодове или кодови структури за представяне на елементи от данни при обмена на данни между митническите администрации и между митническите администрации и участниците в международната търговия, когато има нужда за кодирано обозначаване,изтъква, че приемането на настоящата препоръка изисква приемането на препоръката и най-малко на едно приложение към нея, и че всяко приложение се счита за отделна препоръка,изисква държавите, независимо дали са членки или не на Съвета и на митнически или икономически съюзи, които приемат настоящата препоръка, да нотифицират Генералния секретар за приетото/ите приложение или приложения, за датата, от която те ще прилагат препоръката, и за условията за тяхното прилагане. Генералният секретар ще предаде тази информация на митническите администрации на всички членки. Той също ще я предаде на всички митнически администрации на държавите, които не са членки, или на всеки митнически или икономически съюзи, които са приели настоящата препоръка.--------------------------------------------------19871130ПРИЛОЖЕНИЕ IIИДЕНТИФИКАТОРИ НА КОНТЕЙНЕРИПрепоръчвани кодове1. Обръща се внимание на кодовете, съдържащи се в международния стандарт ISO 6346 (Товарни контейнери — Кодиране, идентификация и маркировка) за представяне на данни относно товарни контейнери, използвани за транспорт, с изключение на въздушния транспорт и на кода, разработен от Международната асоциация за въздушен транспорт (IATA) за представяне на данни относно товарни контейнери за въздушен транспорт.2. Когато данни за идентификация на контейнер се използват от митниците, трябва да бъдат осигурени 17 знака по ADP системите и свързаните документи, за да се поставят кодовете на ISO (възможно общо 17 знака) и текущите и бъдещи версии на кодовете на IATA (съответно 9 и 12 знака).Кратко описаниеКод по ISO3. Международният стандарт 6346 установява 17-разреден буквено-цифров код за маркиране на товарни контейнери и осигурява единна международна идентификация посредством код на собственика, сериен номер и код на страната, цифрова система за проверка на точността на записване на кода на собственика и серийния номер и информация относно размера на контейнера и вида на характеристиките.Код на IATA4. Кодът, разработен от IATA за представяне на данни относно товарни контейнери за въздушен транспорт, понастоящем съдържа 9 буквено-цифрови знака (вид на товарната единица, размер и съвместимост, сериен номер и код на собственика). През 1990 г. кодът на IATA ще се състои от 12 буквено-цифрови знака, включително цифра за проверка.--------------------------------------------------19871130ПРИЛОЖЕНИЕ VОПИСАНИЕ НА СТОКИ И ТАРИФНИ ИЛИ СТАТИСТИЧЕСКИ ПОЗИЦИИПрепоръчителна структура за кодиране1. Трябва да се използва хармонизирано описание на стоки и система за кодиране.Кратко описание2. Хармонизираното описание на стоки и системата за кодиране е шестразредна, многоцелева номенклатура за транспортируеми стоки, която отговаря едновременно на нуждите на митническите органи, статистици, занимаващи се с външна търговия или производство, превозвачи и производители. Хармонизираната система е подходяща за автоматична обработка и предаване на данни и осигурява обща терминология и код, точно определящ 5019 групи стоки, в резултат на подробно разширение на 1241 четиризначни позиции. Последната е последица от много интензивно преразглеждане и осъвременяване, не само в детайли, но също в структурата на номенклатурата на Съвета за митническо сътрудничество (CМС). По-нататък Хармонизираната система може да бъде подразделена, когато е необходимо, за да отговори на национални или международни изисквания.--------------------------------------------------19871130ПРИЛОЖЕНИЕ VIМИТНИЧЕСКИ ПРОЦЕДУРИПрепоръчителен код1. Общите указания и еднозначният код, разработен от работна група на СМС при прилагане на компютри в митниците, следва да се използва за представяне на митническите процедури. Общите указания и едноразредният код се съдържат във файла за компютъризация на митническите операции.Кратко описание2. Кодът за представяне на митническите процедури, разработен от работна група на СМС при прилагането на компютри в митниците, е главен, едноразреден код, в който основните митнически процедури се идентифицират, и в който потребителите могат да развият неповтарящи се кодове, за да отговорят на национални и международни изисквания.--------------------------------------------------19871130ПРИЛОЖЕНИЕ VIIМЕРНИ ЕДИНИЦИПрепоръчителни кодове1. Кодовете, съдържащи се в Препоръка № 20 на ИКЕ/ООН (Кодове за мерни единици, използвани в международната търговия), следва да се използват за представяне на мерните единици.Кратко описание2. Кодовете на мерните единици, разработени от ИКЕ/ООН, съдържат буквен код с фиксирана дължина (три букви) и цифров код (три цифри) с фиксирана дължина.--------------------------------------------------


title: Решение на Съвета от 27 февруари 2006 година за сключване на споразумение между Европейската общност и Конфедерация Швейцария за сътрудничество в областта на статистиката

text:
Важна правна забележка

|

32006D0233

Официален вестник n° L 090 , 28/03/2006 стр. 0001 - 0001

		20060227Решение на Съветаот 27 февруари 2006 годиназа сключване на споразумение между Европейската общност и Конфедерация Швейцария за сътрудничество в областта на статистиката(2006/233/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 285 от него, във връзка с член 300, параграф 2, първо изречение, и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) На 20 юли 2000 г. Съветът упълномощава Комисията да договори с Конфедерация Швейцария споразумение за сътрудничество в областта на статистката.(2) Съгласно Решение на Съвета от 26 октомври 2004 г. и предвид сключването му към по-късна дата, споразумението е подписано от страна на Европейската общност на 26 октомври 2004 г.(3) Споразумението следва да бъде одобрено,РЕШИ:Член 1Споразумението между Европейската общност и Конфедерация Швейцария за сътрудничество в областта на статистиката се одобрява от името Европейската общност.Текстът на споразумението е приложен към настоящото решение.Член 2В Съвместния комитет, създаден съгласно член 3 от Договора, Общността се представлява от Комисията, подпомагана от представители на държавите-членки.Позицията, която Общността приема по отношение на решения на Съвместния комитет, се приема от Съвета, който действа с квалифицирано мнозинство по предложение на Комисията, по въпроси, отнасящи се до финансовата вноска на Швейцария и до значителни дерогации относно разширяване на приложното поле на актове от законодателството на Общността до Швейцария. За всички останали решения на Съвместния комитет и за препоръки позицията на Общността се приема от Комисията.Член 3Председателят на Съвета извършва нотифицирането, предвидено в член 13 от споразумението, от името на Европейската общност [2].Член 4Настоящото решение се публикува в Официален вестник на Европейския съюз.Съставено в Брюксел на 27 февруари 2006 година.За СъветаПредседателU. Plassnik[1] Становище от 14 декември 2004 г. (все още непубликувано в Официален вестник).[2] Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.--------------------------------------------------


title: Решение 2012/36/ОВППС на Съвета от 23 януари 2012 година за изменение на Решение 2010/639/ОВППС относно ограничителни мерки срещу Беларус

text:
               24.1.2012

               BG

               Официален вестник на Европейския съюз

               L 19/31

         РЕШЕНИЕ 2012/36/ОВППС НА СЪВЕТА
   от 23 януари 2012 година
   за изменение на Решение 2010/639/ОВППС относно ограничителни мерки срещу Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 25 октомври 2010 г. Съветът прие Решение 2010/639/ОВППС относно ограничителни мерки срещу Беларус (1).

               (2)

               На 10 октомври 2011 г. Съветът прие Решение 2011/666/ОВППС (2), с което действието на съществуващите ограничителни мерки бе продължено до 31 октомври 2012 г.

               (3)

               Предвид тежкото положение в Беларус следва да бъдат приети допълнителни ограничителни мерки.

               (4)

               Ограниченията по отношение на достъпа до финансови средства и икономически ресурси и замразяването им следва да се прилагат за лицата, отговорни за тежки нарушения на правата на човека или за репресиите срещу гражданското общество и демократичната опозиция, по-специално за лица на ръководни постове, както и за лицата и образуванията, които се възползват от режима на Лукашенко или го подкрепят, по-специално лица и образувания, които предоставят финансова или материална подкрепа на режима.

               (5)

               Решение 2010/639/ОВППС следва да бъде съответно изменено.

         ПРИЕ НАСТОЯЩОТО РЕШЕНИЕ:
   Член 1
   Решение 2010/639/ОВППС се изменя, както следва:

               1)

               В член 1, параграф 1 се добавят следните букви:

                           „д)

                           за тежки нарушения на правата на човека или репресиите срещу гражданското общество и демократичната опозиция в Беларус, и чиито имена са изброени в приложение V;

                           е)

                           и лицата или образуванията, които се възползват от режима на Лукашенко или го подкрепят, и чиито имена са изброени в приложение V.“;

               2)

               В член 2, параграф 1 се добавят следните букви:

                           „в)

                           за тежки нарушения на правата на човека или репресиите срещу гражданското общество и демократичната опозиция в Беларус, и чиито имена са изброени в приложение V;

                           г)

                           и лицата или образуванията, които се възползват от режима на Лукашенко или го подкрепят, и чиито имена са изброени в приложение V.“;

               3)

               В член 2 параграф 2 се заменя със следното:
               „2.   Никакви финансови средства или икономически ресурси не се предоставят пряко или непряко на лицата, изброени в приложения IIIA, IV и V, или в тяхна полза.“;

               4)

               В член 3, параграф 1 буква а) се заменя със следното:

                           „а)

                           са необходими за задоволяване на основните нужди на лицата, посочени в приложения IIIA, IV и V, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско лечение, данъци, застрахователни премии и такси за комунални услуги;“.

         Член 2
   Приложението към настоящото решение се добавя към Решение 2010/639/ОВППС като приложение V.
   Член 3
   Настоящото решение влиза в сила в деня на приемането му.

      Съставено в Брюксел на 23 януари 2012 година.

            За Съвета

            Председател

         C. ASHTON

      (1)  ОВ L 280, 26.10.2010 г., стр. 18.

      (2)  ОВ L 265, 11.10.2011 г., стр. 17.

      ПРИЛОЖЕНИЕ

            „ПРИЛОЖЕНИЕ V

               Списък на лицата и образуванията по член 1, параграф 1, букви д) и е) и член 2, параграф 1, букви в) и г)

                        Лица

                        Образувания“


title: Решение (ЕС) 2015/239 на Съвета от 10 февруари 2015 година за сключване, от името на Европейския съюз, на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи

text:
               16.2.2015

               BG

               Официален вестник на Европейския съюз

               L 40/4

         РЕШЕНИЕ (ЕС) 2015/239 НА СЪВЕТА
   от 10 февруари 2015 година
   за сключване, от името на Европейския съюз, на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 23 юли 2007 г. Съветът одобри Споразумението за партньорство в областта на рибарството между Демократична република Сао Томе и Принсипи и Европейската общност (наричано по-долу„Споразумението за партньорство“), като прие Регламент (ЕО) № 894/2007 (1).

               (2)

               Срокът на действие на последния протокол (2) за определяне на възможностите за риболов и финансовите средства, предвидени в Споразумението за партньорство, изтече на 12 май 2014 г.

               (3)

               Съюзът договори със Сао Томе и Принсипи нов протокол със срок на действие от четири години, с който на корабите на Съюза се предоставят възможности за риболов във водите, над които Демократична република Сао Томе и Принсипи упражнява своя суверенитет или юрисдикция в областта на рибарството.

               (4)

               Този нов протокол бе подписан в съответствие с Решение 2014/334/ЕС на Съвета (3) и се прилага временно от датата на подписването му.

               (5)

               Новият протокол следва да бъде одобрен.

               (6)

               Със Споразумението за партньорство се създава съвместен комитет, натоварен с контрола по прилагането на споразумението. Освен това в съответствие с протокола съвместният комитет може да одобрява някои изменения в протокола. За да се улесни одобряването на тези изменения, е целесъобразно Комисията да се оправомощи да одобрява измененията посредством опростена процедура при спазването на определени условия,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи (наричан по-долу „протоколът“) се одобрява от името на Съюза (4).
   Член 2
   Председателят на Съвета извършва нотификацията, предвидена в член 15 от протокола, от името на Съюза (5).
   Член 3
   При спазване на разпоредбите и условията, установени в приложението, на Комисията се предоставя правомощието да одобрява, от името на Съюза, внесените изменения в протокола във вида, в който са приети от смесения комитет.
   Член 4
   Настоящото решение влиза в сила в деня на приемането му.

      Съставено в Брюксел на 10 февруари 2015 година.

            За Съвета

            Председател

         E. RINKĒVIČS

      (1)  Регламент (ЕО) № 894/2007 на Съвета от 23 юли 2007 г. за сключване на Споразумение за партньорство в областта на рибарството между Демократична република Сао Томе и Принсипи и Европейската общност (ОВ L 205, 7.8.2007 г., стр. 35).

      (2)  Протокол за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи (ОВ L 136, 24.5.2011 г., стр. 5).

      (3)  Решение 2014/334/ЕС на Съвета от 19 май 2014 година за подписване от името на Европейския съюз и временно прилагане на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи (ОВ L 168, 7.6.2014 г., стр. 1).

      (4)  Протоколът е публикуван в ОВ L 168, 7.6.2014 г., стр. 3 заедно с решението за подписването му.

      (5)  Датата на влизане в сила на протокола ще бъде публикувана в Официален вестник на Европейския съюз от генералния секретариат на Съвета.

      ПРИЛОЖЕНИЕ

         Обхват на правомощията и процедура за определяне на позицията на Съюза в рамките на съвместния комитет

                  1.

                  Комисията се оправомощава да води преговори с Демократична република Сао Томе и Принсипи и, когато е целесъобразно и при спазване на точка 3 от настоящото приложение, да договаря изменения в протокола по отношение на следните въпроси:

                              а)

                              решение относно условията за секторната подкрепа в съответствие с член 3 от протокола;

                              б)

                              адаптиране на разпоредбите относно условията за риболов и условията за прилагането на протокола и приложенията в съответствие с член 5, параграф 2 от протокола.

                  2.

                  В рамките на съвместния комитет, създаден със Споразумението за партньорство в областта на рибарството, Съюзът:

                              а)

                              действа в съответствие с целите на Съюза в рамките на общата политика в областта на рибарството,

                              б)

                              се съобразява със заключенията на Съвета от 19 март 2012 г. във връзка със съобщението относно външното измерение на общата политика в областта на рибарството.

                              в)

                              насърчава позиции, които са съобразени със съответните правила, приети от регионалните организации за управление на рибарството.

                  3.

                  Когато се предвижда на заседание на съвместния комитет да бъде прието решение за изменения в протокола съгласно параграф 1, се предприемат необходимите мерки, така че в позицията, която ще бъде изразена от името на Съюза, да бъде отчетена най-актуалната статистическа, биологична и друга полезна информация, предадена на Комисията.
                  За тази цел и въз основа на тази информация службите на Комисията представят на Съвета или на неговите подготвителни органи достатъчно време преди съответното заседание на съвместния комитет документ, в който подробно са изложени елементите на предложената позиция на Съюза, за разглеждане и одобряване.
                  Предвидената в подготвителния документ позиция на Съюза се счита за приета, с изключение на случаите, когато определен брой държави членки, представляващи блокиращо малцинство, се противопоставят по време на заседание на подготвителния орган на Съвета или в рамките на двадесет дни от получаването на подготвителния документ, което от двете настъпи по-рано. В случай на противопоставяне, въпросът се отнася до Съвета.
                  Ако в хода на по-нататъшни срещи, включително на място, не е възможно да се постигне споразумение за това позицията на Съюза да бъде съобразена с новите елементи, въпросът се отнася до Съвета или до подготвителните му органи.
                  Комисията се приканва да предприеме своевременно необходимите последващи мерки във връзка с решението на съвместния комитет, включително при целесъобразност публикуване на съответното решение в Официален вестник на Европейския съюз и предаване на всякакви предложения, необходими за изпълнението на това решение.


title: Решение на Съвета от 2 декември 2004 година за изменение на Решение на Съвета от 27 март 2000 година относно упълномощаването на директора на Европол за започване на преговори по споразуменията с трети страни и органи, необвързани с Европейския съюз (2004/С 317/01)

text:
Важна правна забележка

|

32004D1222(01)

Официален вестник n° C 317 , 22/12/2004 стр. 0001 - 0001

		20041202Решение на Съветаот 2 декември 2004 годиназа изменение на Решение на Съвета от 27 март 2000 година относно упълномощаването на директора на Европол за започване на преговори по споразуменията с трети страни и органи, необвързани с Европейския съюз(2004/С 317/01)СЪВЕТЪТ НА ЕВРОПЕЙСКИЯ СЪЮЗ,като взе предвид член 42, параграф 2, член 10, параграф 4 и член 18 от Конвенцията за създаване на Европейска полицейска служба (Конвенцията за Европол) [1],като взе предвид Акта на Съвета от 3 ноември 1998 г. за установяване на правилата относно външните отношения на Европол с трети страни и органи, които не са обвързани с Европейския съюз [2], и по-специално член 2 от него,като взе предвид Акта на Съвета от 3 ноември 1998 г. за определяне на правилата за приемане от Европол на данни от трети страни [3], и по-специално член 2 от него,като взе предвид Акта на Съвета от 12 март 1999 г. за приемане на правилата относно предаването на данни от личен характер от Европол на трети страни и органи [4], и по-специално членове 2 и 3 от него,като има предвид, че:(1) Оперативните изисквания и необходимостта от ефективна борба с организираните форми на престъпност чрез Европол налагат Австралия да се включи в списъка на трети страни, с които директорът на Европол е упълномощен да започне преговори.(2) Следователно Решение на Съвета от 27 март 2000 г. [5] следва да бъде съответно изменено,РЕШИ:Член 1Решението на Съвета от 27 март 2000 г. се изменя, както следва:В член 2, параграф 1, под заглавието "Трети страни" в списъка по азбучен ред се прибавя:- "— Австралия".Член 2Настоящото решение се публикува в Официален вестник на Европейския съюз.Член 3Настоящото решение влиза в сила в деня след неговото приемане.Съставено в Брюксел на 2 декември 2004 година.За СъветаПредседателP. H. Donner[1] ОВ С 316, 27.11.1995 г., стр. 2.[2] ОВ С 26, 30.1.1999 г., стр. 19.[3] ОВ С 26, 30.1.1999 г., стр. 17.[4] ОВ С 88, 30.3.1999 г., стр. 1.[5] ОВ С 106, 13.4.2000 г., стр. 1. Решение, последно изменено с Решение от 13 юни 2002 г. (ОВ С 150, 22.6.2002 г., стр. 1).--------------------------------------------------


title: 2009/974/ЕО: Решение на Съвета от 30 ноември 2009 година относно сключването на Споразумението между Европейската общност и правителството на Монголия относно някои аспекти на въздухоплавателните услуги

text:
               18.12.2009

               BG

               Официален вестник на Европейския съюз

               L 336/4

         РЕШЕНИЕ НА СЪВЕТА
   от 30 ноември 2009 година
   относно сключването на Споразумението между Европейската общност и правителството на Монголия относно някои аспекти на въздухоплавателните услуги
   (2009/974/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               На 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (2)

               От името на Общността Комисията договори Споразумение между Европейската общност и правителството на Монголия относно някои аспекти на въздухоплавателните услуги (Споразумението) в съответствие с механизмите и насоките в приложението към решението на Съвета, което упълномощава Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               Споразумението бе подписано от името на Общността на 3 април 2009 година, при условие на сключването му на по-късна дата.

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и правителството на Монголия относно някои аспекти на въздухоплавателните услуги се одобрява от името на Общността.
   Текстът на Споразумението е приложен към настоящото решение.
   Член 2
   Председателят на Съвета е оправомощен да определи лицето (лицата), упълномощено(и) да направи(ят) нотификацията, предвидена в член 7 от Споразумението.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 15 септември 2009 г. (все още непубликувано в Официален вестник).
    ---documentbreak---

               18.12.2009

               BG

               Официален вестник на Европейския съюз

               L 336/5

         СПОРАЗУМЕНИЕ
   между Европейската общност и правителството на Монголия относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   ПРАВИТЕЛСТВОТО НА МОНГОЛИЯ,
   от друга страна,
   (наричани по-долу „Страните“)
   КАТО ОТБЕЛЯЗВАТ, че са сключени двустранни споразумения за въздухоплавателни услуги между няколко държави-членки на Европейската общност и Монголия, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност притежава изключителна компетентност по отношение на няколко аспекта, които могат да бъдат включени в двустранните споразумения за въздухоплавателни услуги между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ПРИЗНАВАТ, че когато държава-членка е определила въздушен превозвач, регулаторен контрол над който се упражнява и поддържа от друга държава-членка, правата на Монголия съгласно разпоредбите за безопасност на споразумението между държавата-членка, определила въздушния превозвач, и Монголия, се прилагат еднакво както по отношение на приемането, прилагането или поддържането на стандарти за безопасност от тази друга държава-членка, така и по отношение на разрешението за извършване на дейност на този въздушен превозвач,
   КАТО ВЗЕХА ПРЕДВИД споразуменията между Европейската общност и някои трети държави, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби на двустранните споразумения за въздухоплавателни услуги между държави-членки на Европейската общност и Монголия, които са в противоречие с правото на Европейската общност, трябва да бъдат приведени в съответствие с него, за да се установи надеждна правна основа за въздухоплавателните услуги между Европейската общност и Монголия и да се запази непрекъснатостта на тези услуги,
   КАТО ОТБЕЛЯЗВАТ, че съгласно правото на Европейската общност въздушните превозвачи по принцип не могат да сключват споразумения, които могат да засегнат търговията между държави-членки на Европейската общност и чиято цел или резултат са предотвратяването, ограничаването или нарушаването на конкуренцията,
   КАТО ОТБЕЛЯЗВАТ, че целта на Европейската общност, като част от тези преговори, не е да увеличи общия обем на въздушното движение между Европейската общност и Монголия, нито да наруши баланса между въздушните превозвачи на Общността и тези на Монголия, или да води преговори за изменения на разпоредбите на действащите двустранни споразумения за въздухоплавателните услуги, свързани с търговските права,
   КАТО ПРИЗНАВАТ, че разпоредбите на двустранните споразумения за въздухоплавателни услуги, сключени между държави-членки на Европейската общност и Монголия, които i) изискват или благоприятстват сключването на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват резултата от което и да такова споразумение, решение или съгласувана практика; или iii) делегират на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Посочването във всяко от споразуменията, изброени в приложение 1, на граждани на държавата-членка, която е страна по това споразумение, се счита, че се отнася за граждани на държавите-членки на Европейската общност.
   3.   Посочването във всяко от споразуменията, изброени в приложение 1, на въздушни превозвачи или авиокомпании на държавата-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   4.   Настоящото споразумение не създава допълнителни търговски права в допълнение към вече предвидените в двустранните споразумения между съответните държави-членки и Монголия. Предоставянето на търговски права продължава да се осъществява посредством двустранни споразумения между съответните държави-членки и Монголия.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение II, букви а) и б) съответно, във връзка с определянето на въздушен превозвач от съответната държава-членка, неговите лицензи и разрешения, дадени от Монголия, както и съответно отказа, отмяната, спирането на действието или ограничаването на лицензите и разрешенията на въздушния превозвач.
   2.   При определяне на въздушен превозвач от държава-членка Монголия дава съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; както и

               iii)

               въздушният превозвач е притежаван пряко или чрез мажоритарно участие, и се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави.

         3.   Монголия може да откаже, отмени, спре действието или ограничи лицензите или разрешенията на въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност;

               ii)

               не се упражнява или не се поддържа ефективен регулаторен контрол на въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето;

               iii)

               въздушният превозвач не е притежаван пряко или чрез мажоритарно участие, и не се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави;

               iv)

               въздушният превозвач вече е получил разрешение да извършва дейност съгласно двустранно споразумение между Монголия и друга държава-членка, и Монголия може да докаже, че като упражнява търговските права по настоящото споразумение по маршрут, който включва точка в друга държава-членка, въздушният превозвач би заобиколил ограниченията върху търговските права, наложени с двустранно споразумение между Монголия и тази друга държава-членка; или

               v)

               въздушният превозвач притежава свидетелство за авиационен оператор, издадено от държава-членка, и няма двустранно споразумение за въздухоплавателни услуги между Монголия и тази държава-членка, и тази държава-членка е отказала търговски права на въздушни превозвачи, определени от Монголия.

         При упражняването на правата си по настоящия параграф Монголия няма да прилага дискриминация между въздушните превозвачи на Общността на основание на тяхната националност.
   Член 3
   Безопасност
   1.   Разпоредбите от параграф 2 на настоящия член допълват съответните разпоредби от членовете, изброени в приложение II, буква в).
   2.   Когато държава-членка е определила въздушен превозвач, регулаторен контрол над който се упражнява и поддържа от друга държава-членка, правата на Монголия съгласно разпоредбите за безопасност на споразумението между държавата-членка, която е определила въздушния превозвач, и Монголия, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Съответствие с правилата за конкуренция
   1.   Независимо от всяка друга разпоредба с обратен смисъл, нищо от всяко от споразуменията, изброени в приложение I, i) не благоприятства сключването на споразумения между предприятия, решения на сдружения на предприятия и съгласувани практики, които предотвратяват или нарушават конкуренцията; ii) засилва резултата от което и да такова споразумение, решение или съгласувана практика; или iii) не делегира на частни икономически оператори отговорността за вземането на мерки, които възпрепятстват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 5
   Приложения към споразумението
   Приложенията към настоящото споразумение са неразделна част от него.
   Член 6
   Ревизия или изменение
   Страните могат по всяко време да ревизират или изменят настоящото споразумение по взаимно съгласие.
   Член 7
   Влизане в сила
   Настоящото споразумение влиза в сила в деня след датата на получаване по дипломатически път на последната писмена нотификация на страните за това, че са приключили съответните вътрешни процедури, необходими за влизането в сила.
   Член 8
   Прекратяване
   1.   Всяка от страните може по всяко време да прекрати настоящото споразумение чрез изпращането на писмена нотификация на другата страна по дипломатически път. Прекратяването влиза в сила шест (6) месеца след датата на получаване на тази нотификация от другата страна.
   2.   Ако споразумение, посочено в приложение I, бъде прекратено, действието на всички разпоредби на настоящото споразумение, които се отнасят до съответното споразумение, посочено в приложение I, се прекратява в същия момент.
   3.   Ако всички споразумения, посочени в приложение I, бъдат прекратени, настоящото споразумение се прекратява в същия момент.

      В ПОТВЪРЖДЕНИЕ НА КОЕТО долуподписаните надлежно упълномощени лица положиха подписите си под настоящото споразумение.
      Съставено в Улан Батор на трети април две хиляди и девета година, в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и монголски език.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   ПРИЛОЖЕНИЕ I

      Списък на споразуменията, посочени в член 1 от настоящото споразумение

   Споразумения за въздухоплавателни услуги между Монголия и държавите-членки на Европейската общност, които към датата на подписването на настоящото споразумение са били сключени, подписани и/или парафирани, така както са изменени:

               —

               Споразумение за въздушен транспорт между австрийското федерално правителство и правителството на Монголия, подписано във Виена на 2 октомври 2007 г., наричано в приложение II „Споразумение Монголия — Австрия“;

               —

               Споразумение между правителството на Кралство Дания и правителството на Монголия за въздухоплавателни услуги, съставено в Пекин на 19 юни 1997 г., наричано в приложение II „Споразумение Монголия — Дания“;

               —

               Споразумение за въздухоплавателни услуги между правителството на Република Финландия и правителството на Монголия, съставено в Хелзинки на 10 февруари 2000 г., наричано в приложение II „Споразумение Монголия — Финландия“;

               —

               Споразумение за въздухоплавателни услуги между правителството на Федерална република Германия и правителството на Монголия, съставено в Бон на 29 май 1998 г., наричано в приложение II „Споразумение Монголия — Германия“;

               —

               Споразумение за въздухоплавателни услуги между правителството на Унгария и правителството на Монголия, съставено в Улан Батор на 13 септември 1994 г., наричано в приложение II „Споразумение Монголия — Унгария“;

               —

               Споразумение между правителството на Великото херцогство Люксембург и правителството на Монголия за въздухоплавателни услуги, съставено в Люксембург на 18 март 1995 г., наричано в приложение II „Споразумение Монголия — Люксембург“;

               —

               Споразумение между правителството на Кралство Нидерландия и правителството на Монголия за въздухоплавателни услуги, съставено в Хага на 9 март 1995 г., наричано в приложение II „Споразумение Монголия — Нидерландия“;

               —

               Споразумение между правителството на Полската народна република и правителството на Народна република Монголия за въздухоплавателни услуги, съставено в Улан Батор на 26 май 1989 г., наричано в приложение II „Споразумение Монголия — Полша“;

               —

               Споразумение между правителството на Румъния и правителството на Монголия за въздухоплавателни услуги, съставено в Улан Батор на 10 юли 1990 г., наричано в приложение II „Споразумение Монголия — Румъния“;

               —

               Споразумение между правителството на Кралство Швеция и правителството на Монголия за въздухоплавателни услуги, съставено в Пекин на 19 юни 1997 г., наричано в приложение II „Споразумение Монголия — Швеция“;

               —

               Споразумение между правителството на Обединеното кралство Великобритания и Северна Ирландия и правителството на Монголия за въздухоплавателни услуги, съставено в Лондон на 1 март 2000 г., наричано в приложение II „Споразумение Монголия — Обединено кралство“.

         ПРИЛОЖЕНИЕ II

      Списък на членовете в споразуменията, изброени в приложение I и посочени в членове 2 и 3 на настоящото споразумение

               а)

               определяне от държава-членка:

                           —

                           Член 3, параграф 5 от Споразумението Монголия — Австрия;

                           —

                           Член 3, параграф 4 от Споразумението Монголия — Дания;

                           —

                           Член 3, параграф 4 от Споразумението Монголия — Германия;

                           —

                           Член 3, параграф 4 от Споразумението Монголия — Унгария;

                           —

                           Член 3, параграф 4 от Споразумението Монголия — Люксембург;

                           —

                           Член 3, параграф 4 от Споразумението Монголия — Нидерландия;

                           —

                           Член 3, параграф 2 от Споразумението Монголия — Полша;

                           —

                           Член 3, параграф 4 от Споразумението Монголия — Швеция

                           —

                           Член 4, параграф 4 от Споразумението Монголия — Обединено кралство;

               б)

               отказ, отмяна, спиране на действието или ограничаване на лицензи или разрешения:

                           —

                           Член 4, параграф 1, буква а) от Споразумението Монголия — Австрия;

                           —

                           Член 4, параграф 1, буква а) от Споразумението Монголия — Дания;

                           —

                           Член 5, параграф 1, буква а) от Споразумението Монголия — Финландия;

                           —

                           Член 4 от Споразумението Монголия — Германия;

                           —

                           Член 4, параграф 1, буква а) от Споразумението Монголия — Унгария;

                           —

                           Член 4, параграф 1, буква a) от Споразумението Монголия — Люксембург;

                           —

                           Член 4, параграф 1, буква a) от Споразумението Монголия — Нидерландия;

                           —

                           Член 3, параграф 3 от Споразумението Монголия — Полша;

                           —

                           Член 3, параграф 4, буква a) от Споразумението Монголия — Румъния;

                           —

                           Член 4, параграф 1, буква а) от Споразумението Монголия — Швеция;

                           —

                           Член 5, параграф 1, буква а) от Споразумението Монголия — Обединено кралство;

               в)

               безопасност:

                           —

                           Член 6 от Споразумението Монголия — Австрия;

                           —

                           Член 13 от Споразумението Монголия — Финландия;

                           —

                           Член 12 от Споразумението Монголия — Германия;

                           —

                           Член 11 от Споразумението Монголия — Унгария;

                           —

                           Член 7 от Споразумението Монголия — Люксембург;

                           —

                           Член 8 от Споразумението Монголия — Нидерландия;

                           —

                           Член 7 от Споразумението Монголия — Румъния.

         ПРИЛОЖЕНИЕ III

      Списък на други държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария по въпроси на въздушния транспорт).


title: Решение на Съвета от 12 юни 2014 година за назначаване на един заместник-член на Консултативния комитет за безопасност и здраве на работното място за Литва

text:
               14.6.2014

               BG

               Официален вестник на Европейския съюз

               C 182/16

         РЕШЕНИЕ НА СЪВЕТА
   от 12 юни 2014 година
   за назначаване на един заместник-член на Консултативния комитет за безопасност и здраве на работното място за Литва
   2014/C 182/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решението на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, представени на Съвета от правителствата на държавите-членки,
   като има предвид, че:

               (1)

               С решенията си от 22 април 2013 г. (2) и от 2 декември 2013 г. (3) Съветът назначи членове и заместник-членове на Консултативния комитет за безопасност и здраве на работното място за периода от 22 април 2013 г. до 28 февруари 2016 г.

               (2)

               Правителството на Литва представи допълнителна кандидатура за едно свободно място,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Консултативния комитет за безопасност и здраве на работното място за срок до 28 февруари 2016 г.:
   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Литва

               Г-жа Nadežda FILIPOVA

         Член 2
   Съветът ще назначи членовете и заместник-членовете, чиито кандидатури все още не са представени, на по-късна дата.
   Член 3
   Настоящото решение влиза в сила в деня на приемането му.

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  ОВ C 218, 13.9.2003 г., стр. 1.

      (2)  Решение на Съвета от 22 април 2013 г. за назначаване на пълноправни членове и заместници в Консултативния комитет за безопасност и здраве на работното място (ОВ C 120, 26.4.2013 г., стр. 7).

      (3)  Решение на Съвета от 2 декември 2013 г. за назначаване на членове и заместник-членове в Консултативния комитет за безопасност и здраве на работното място за Хърватия, Унгария, Португалия и Обединеното кралство (ОВ C 358, 7.12.2013 г., стр. 3).


title: Решение на Съвета от 19 декември 1994 година относно сключването на споразумение под формата на размяна на писма между Европейската общност и Кралство Мароко за режима на внос в Общността на домати и тиквички, произхождащи и внасяни от Мароко

text:
Важна правна забележка

|

31995D0035

Официален вестник n° L 048 , 03/03/1995 стр. 0021 - 0021 специално чешко издание глава 03 том 17 стр. 164  - 164 специално испанско издание глава 03 том 17 стр. 164  - 164 специално унгарско издание глава 03 том 17 стр. 164  - 164 специално литвийско издание глава 03 том 17 стр. 164  - 164 LV.ES глава 03 том 17 стр. 164  - 164 MT.ES глава 03 том 17 стр. 164  - 164 PL.ES глава 03 том 17 стр. 164  - 164 SK.ES глава 03 том 17 стр. 164  - 164 специално словенско издание глава 03 том 17 стр. 164  - 164

		19941219Решение на Съветаот 19 декември 1994 годинаотносно сключването на споразумение под формата на размяна на писма между Европейската общност и Кралство Мароко за режима на внос в Общността на домати и тиквички, произхождащи и внасяни от Мароко(95/35/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 във връзка с първото изречение на член 228, параграф 2 от него,като взе предвид предложението на Комисията,като има предвид, че в рамките на многостранните търговски преговори на Уругвайския кръг бе изменен режимът на внос на домати и тиквички;като има предвид, че член 25 от Споразумението за сътрудничество между Европейската икономическа общност и Кралство Мароко предвижда, в случай на изменение на съществуващото законодателство, Европейската общност да измени предвидения в споразумението режим за съответните продукти;като има предвид, че Европейската общност и Кралство Мароко се споразумяха да изменят въпросния режим на базата на споразумение под формата на размяна на писма;като има предвид, че е необходимо това споразумение да бъде прието;като има предвид, че освен това е необходимо да се определят условията, при които ще се прилагат разпоредбите на това споразумение под формата на размяна на писма,ПРИЕ НАСТОЯЩОТО РЕШЕНИЕ:Член 1Споразумението под формата на размяна на писма между Европейската общност и Кралство Мароко относно режима на внос в Общността на домати и тиквички, произхождащи и внасяни от Кралство Мароко, се приема от името на Европейската общност.Текстът на споразумението е приложен към настоящото решение.Член 2Председателят на Съвета има правомощието да посочи лицето, упълномощено да подпише това споразумение от името на Общността.Член 3Разпоредбите за прилагане на споразумението, включително евентуалните контролни мерки, се приемат, когато е целесъобразно, в съответствие с процедурата, предвидена в член 33 от Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци [1] или съгласно разпоредбите на Регламент (ЕО) № 1981/94 на Съвета от 25 юли 1994 г. относно въвеждането и управлението на тарифните квоти на Европейската общност за някои продукти, произхождащи от Алжир, Египет, Израел, Йордания, Кипър, Малта, Мароко, окупираните територии, Тунис и Турция, както и условията за продължаване или промяна на тези тарифни квоти [2].Когато прилагането на споразумението изисква тясно сътрудничество с Кралство Мароко, Комисията приема всички необходими мерки, за да гарантира това сътрудничество.Съставено в Брюксел на 19 декември 1994 година.За СъветаПредседателK. Kinkel[1] ОВ L 118, 20.5.1972 г., стр. 1. Регламент, последно изменен с Регламент (ЕО) № 2753/94 на Комисията (ОВ L 292, 12.11.1994 г., стр. 3).[2] ОВ L 199, 2.8.1994 г., стр. 1.--------------------------------------------------


title: 2007/827/ЕО: Решение на Съвета от 22 ноември 2007 година за сключване на Споразумение между Европейската общност и Република Молдова за улесняване на издаването на визи

text:
               19.12.2007

               BG

               Официален вестник на Европейския съюз

               L 334/168

         РЕШЕНИЕ НА СЪВЕТА
   от 22 ноември 2007 година
   за сключване на Споразумение между Европейската общност и Република Молдова за улесняване на издаването на визи
   (2007/827/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, параграф 2, буква б), i) и ii) във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               Комисията договори от името на Европейската общност споразумение с Република Молдова за улесняване на издаването на визи.

               (2)

               Бе подписано споразумение от името на Европейската общност на 10 октомври 2007 г., при условие възможното му сключване на по-късна дата в съответствие с решение на Съвета, прието на 9 октомври 2007 г.

               (3)

               Споразумението следва да бъде одобрено.

               (4)

               Съгласно споразумението се създава Съвместен комитет за управление на споразумението, който може да приема свой процедурен правилник. В този случай е уместно да се предвиди опростена процедура за определяне на позицията на Общността.

               (5)

               В съответствие с Протокола относно позицията на Обединеното кралство и Ирландия и Протокола относно интегриране на достиженията на правото от Шенген в рамките на Европейския съюз, приложен към Договора за Европейския съюз и Договора за създаване на Европейската общност, Обединеното кралство и Ирландия не вземат участие в приемането на настоящото решение, не са обвързани с него и не го прилагат.

               (6)

               В съответствие с Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана с него и не го прилага,

         РЕШИ:
   Член 1
   Одобрява от името на Общността Споразумението между Европейската общност и Република Молдова за улесняване на издаването на визи.
   Текстът на споразумението е приложен към настоящото решение (1).
   Член 2
   Председателят на Съвета връчва нотификацията, предвидена в член 15, параграф 1 от споразумението (2).
   Член 3
   Комисията, подпомагана от експерти от държавите-членки, представлява Общността в Съвместния комитет от експерти, създаден съгласно член 12 от споразумението.
   Член 4
   Позицията на Общността в рамките на Съвместния комитет от експерти относно приемането на негов процедурен правилник, както се изисква съгласно член 12, параграф 4 от споразумението, се взема от Комисията след консултация със специален комитет, посочен от Съвета.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 22 ноември 2007 година.

            За Съвета

            Председател

         M. PINHO

      (1)  Вж стр. 169 от настоящия брой на Официален вестник.

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
   СПОРАЗУМЕНИЕ
   между Европейската общност и Република Молдова за улесняване на издаването на визи
   ЕВРОПЕЙСКАТА ОБЩНОСТ, наричана по-долу „Общността“,
   и
   РЕПУБЛИКА МОЛДОВА,
   наричани по-долу „страните“,
   КАТО ИМАТ ПРЕДВИД, че от 1 януари 2007 г. гражданите на ЕС са освободени от изискването за визи, когато пътуват до Република Молдова за период от време, ненадвишаващ 90 дни в рамките на период от 180 дни, или за транзитно преминаване през територията на Република Молдова;
   С ОГЛЕД НА по-нататъшното развитие на приятелските отношения между страните и в желанието си да улеснят контактите между народите като важно условие за стабилно развитие на икономическите, хуманитарните, културните, научните и други връзки чрез улесняване на издаването на визи на молдовски граждани;
   КАТО ВЗЕХА ПРЕДВИД действащия План за действие между ЕС и Молдова, в който е отбелязано, че следва да се установи конструктивен диалог в сферата на сътрудничеството при издаването на визи между ЕС и Молдова, в това число и обмен на мнения за възможности за улесняване на издаването на визи в съответствие с достиженията на правото на Общността;
   КАТО ПРИЕХА като дългосрочна перспектива въвеждането на безвизов режим на пътуване за гражданите на Република Молдова;
   КАТО ПРИЕХА, че ако Република Молдова въведе отново изискването за визи за гражданите на ЕС, същите улеснения, предоставени съгласно настоящото споразумение на молдовските граждани, ще се прилагат автоматично, на основата на реципрочност, към гражданите на ЕС;
   КАТО ПРИЕХА, че улесненията за издаване на визи не следва да водят до незаконна миграция и като отделиха специално внимание на сигурността и обратното приемане;
   КАТО ВЗЕХА ПРЕДВИД Протокола относно позицията на Обединеното кралство и Ирландия и Протокола относно включването на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия;
   КАТО ВЗЕХА ПРЕДВИД Протокола относно позицията на Дания, приложен към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Кралство Дания;
   СЕ СПОРАЗУМЯХА ЗА СЛЕДНОТО:
   Член 1
   Цел и приложно поле
   Целта на настоящото споразумение е да улесни издаването на визи на гражданите на Република Молдова за планиран престой за срок от не повече от 90 дни в рамките на период от 180 дни.
   Член 2
   Обща разпоредба
   1.   Визовите улеснения, предвидени в настоящото споразумение, се прилагат към гражданите на Република Молдова само дотолкова, доколкото те не са освободени от изискването за визи от законовите и подзаконовите разпоредби на Общността или държавите-членки, настоящото споразумение или други международни споразумения.
   2.   Националното законодателство на Република Молдова или на държавите-членки, или законодателството на Общността се прилага към въпроси, които не са обхванати от разпоредбите на настоящото споразумение, като отказ за издаване на виза, признаване на документи за пътуване, доказателство за достатъчни средства за издръжка, отказ за влизане в страната и мерки за експулсиране.
   Член 3
   Определения
   За целите на настоящото споразумение:

               а)

               „държава-членка“ означава всяка държава-членка на Европейския съюз с изключение на Кралство Дания, Република Ирландия и Обединеното кралство;

               б)

               „гражданин на Европейския съюз“ означава гражданин на държава-членка по смисъла на буква а);

               в)

               „гражданин на Република Молдова“ означава всяко лице, което притежава молдовско гражданство;

               г)

               „виза“ означава разрешение, издадено от държава-членка, или решение, взето от такава държава, което е необходимо при:

                           —

                           влизане за планиран престой в държава-членка или в няколко държави-членки за срок не повече от 90 дни в рамките на период от 180 дни,

                           —

                           влизане с цел транзитно преминаване през територията на тази държава-членка или на няколко държави-членки.

               д)

               „законно пребиваващо лице“ означава гражданин на Република Молдова, на когото е разрешено или който има право да остане за повече от 90 дни на територията на държава-членка въз основа на законодателството на Общността или на националното законодателство.

         Член 4
   Писмени доказателства относно целта на пътуването
   1.   За следните категории граждани на Република Молдова са достатъчни следните документи за обосноваване на целта на пътуване до другата страна:

               а)

               за членовете на официални делегации, които в резултат на официална покана, отправена до Република Молдова, участват в срещи, консултации, преговори или програми за обмен, както и в прояви, провеждани на територията на една от държавите-членки от междуправителствени организации:

                           —

                           писмо, издадено от орган на Република Молдова, потвърждаващо, че кандидатът е член на молдовска делегация, която пътува до територията на другата страна, за да участва в посочените прояви, придружено от копие на официалната покана;

               б)

               за лица, упражняващи свободни професии, участващи в международни изложби, конференции, симпозиуми, семинари или други подобни прояви, провеждани на територията на държавите-членки:

                           —

                           писмено искане от домакин организация, потвърждаващо, че съответното лице е участник в проявата;

               в)

               за бизнесмени и представители на бизнес организации:

                           —

                           писмено искане от юридическото лице или дружеството домакин, или офис, или клон на такова юридическо лице или дружество, държавни или местни власти на държавата-членка или организационни комитети на търговско-промишлени изложения, конференции и симпозиуми, провеждани на териториите на държавите-членки, заверено от Държавната регистрационна камара на Република Молдова;

               г)

               за шофьори, извършващи услуги по международен превоз на товари и пътници до териториите на държавите-членки с превозни средства, регистрирани в Република Молдова:

                           —

                           писмено искане от националната асоциация на превозвачите на Република Молдова, предвиждащо превоз по международните пътища, в което се посочват целта, продължителността и честотата на пътуванията;

               д)

               за членовете на влаков и локомотивен персонал и персонал на хладилни вагони на международни влакове, пътуващи до териториите на държавите-членки:

                           —

                           писмено искане от компетентното железопътно дружество на Република Молдова, посочващо целта, продължителността и честотата на пътуванията;

               е)

               за журналисти:

                           —

                           удостоверение или друг документ, издаден от професионална организация, доказващ, че съответното лице е квалифициран журналист, и документ, издаден от неговия/нейния работодател, в който се посочва, че целта на пътуването е осъществяване на журналистическа дейност;

               ж)

               за лица, участващи в научни, културни и артистични дейности, включително университетски програми и други програми за обмен:

                           —

                           писмено искане от организацията домакин за участие в тези дейности;

               з)

               за ученици, студенти, лица, участващи в програма за следдипломно обучение и придружаващи ги преподаватели, които предприемат пътувания с цел обучение или общообразователна подготовка, включително в рамките на програми за обмен, както и други свързани с образованието дейности:

                           —

                           писмено искане или удостоверение за записване от приемащия университет, колеж или училище или студентска карта или удостоверение за курсовете, които лицето ще посещава;

               и)

               за участници в международни спортни прояви и лицата, които ги придружават служебно:

                           —

                           писмено искане от организацията домакин, компетентни органи, национални спортни федерации и национални олимпийски комитети на държавите-членки;

               й)

               за участници в официални програми за обмен, организирани от побратимени градове и други населени места:

                           —

                           писмено искане от административния ръководител/кмета на тези градове или населени места;

               к)

               за близки роднини — съпруг(а), деца (включително осиновени), родители (включително настойници), баби и дядовци и внуци — посещаващи граждани на Република Молдова, които пребивават законно на територията на държавите-членки:

                           —

                           писмено искане от лицето домакин;

               л)

               за представители на организации на гражданското общество, когато предприемат пътуване с цел участие в образователна подготовка, семинари, конференции, включително и в рамките на програми за обмен:

                           —

                           писмено искане, издадено от организацията домакин, потвърждение, че лицето наистина представлява организация на гражданското общество, и удостоверение за учредяване на съответната организация от съответния регистър, издадено от държавен орган в съответствие с националното законодателство;

               м)

               за участници в погребални церемонии:

                           —

                           официален документ, потвърждаващ факта на смъртта, както и потвърждение на наличието на родство или друга връзка между заявителя и покойника;

               н)

               за посещение на военни и граждански гробища:

                           —

                           официален документ, потвърждаващ съществуването и запазването на гроба, наличието на родство или друга връзка между заявителя и покойника;

               о)

               за лица на посещение по медицински причини и необходимите придружаващи лица:

                           —

                           официален документ от медицинското заведение, потвърждаващ необходимостта от медицинска грижа в това заведение, необходимостта от придружител и доказателство за достатъчни финансови средства за заплащане на лечението.

         2.   Писменото искане, посочено в параграф 1 от настоящия член, съдържа следните данни:

               а)

               за поканеното лице: име и фамилия, дата на раждане, пол, гражданство, номер на документа за самоличност, период и цел на пътуването, брой на влизанията и имената на съпруга(та) и децата, придружаващи поканеното лице;

               б)

               за лицето, което отправя поканата: име, фамилия и адрес;

               в)

               за юридическото лице, дружеството или организацията, които отправят поканата: пълно наименование и адрес и:

                           —

                           ако искането е издадено от организация или орган — името и длъжността на лицето, което подписва искането;

                           —

                           ако лицето, което оправя поканата, е юридическо лице или дружество, офис или клон на такова юридическо лице, установено на територията на държава-членка, регистрационния номер съгласно националното законодателство на съответната държава-членка.

         3.   За категориите лица, посочени в параграф 1, всички категории визи се издават по опростена процедура, без изискване на друго доказателство, покана или потвърждение във връзка с целта на пътуването, предвидени от законодателството на държавите-членки.
   Член 5
   Издаване на многократни визи
   1.   Дипломатическите и консулските представителства на държавите-членки издават многократни визи със срок на валидност до пет години на следните категории лица:

               а)

               членове на национални и регионални правителства и парламенти, конституционни и върховни съдилища, ако те не са освободени от изискването за виза с настоящото споразумение, при изпълнението на служебните им задължения, със срок на валидност за срока на мандата им, ако той е по-кратък от 5 години;

               б)

               постоянни членове на официални делегации, които в резултат на официална покана, отправена до Република Молдова, следва редовно да участват в срещи, консултации, преговори или програми за обмен, както и в прояви, провеждани на територията на държавите-членки от междуправителствени организации;

               в)

               съпрузи и деца (включително осиновени), които са на възраст под 21 години или са на издръжка, и родители (включително настойници), посещаващи граждани на Република Молдова, които пребивават законно на територията на държавите-членки, със срок на валидност, ограничен до срока на валидност на разрешителното им за законно пребиваване;

               г)

               бизнесмени и представители на бизнес организации, които пътуват редовно до държавите-членки;

               д)

               журналисти.

         2.   Дипломатическите и консулските представителства на държавите-членки издават многократни визи със срок на валидност до една година на следните категории лица, при условие че през предходната година са получили поне една виза, използвали са я в съответствие със законите за влизане и пребиваване на посетената страна и че съществуват основания за искане на многократна виза:

               а)

               членове на официални делегации, които в резултат на официална покана, отправена до Република Молдова, следва редовно да участват в срещи, консултации, преговори или програми за обмен, както и в прояви, провеждани на територията на държавите-членки от междуправителствени организации;

               б)

               представители на организации на гражданското общество, които предприемат редовни пътувания до държавите-членки с цел обучение, семинари, конференции, включително и в рамките на програми за обмен;

               в)

               лица, упражняващи свободни професии, участващи в международни изложения, конференции, симпозиуми, семинари или други подобни прояви, които пътуват редовно до държавите-членки;

               г)

               шофьори, извършващи услуги по международен превоз на товари и пътници до териториите на държавите-членки с превозни средства, регистрирани в Република Молдова;

               д)

               членовете на влаков и локомотивен персонал и на персонал на хладилни вагони на международни влакове, пътуващи до териториите на държавите-членки;

               е)

               лица, участващи в научни, културни и артистични дейности, включително университетски и други програми за обмен, които пътуват редовно до държавите-членки;

               ж)

               студенти и лица, участващи в програма за следдипломно обучение, които предприемат чести пътувания с цел обучение или общообразователна подготовка, включително в рамките на програми за обмен;

               з)

               участници в международни спортни прояви и лица, които ги придружават служебно;

               и)

               участници в официални програми за обмен, организирани от побратимени градове или други населени места.

         3.   Дипломатическите и консулските представителства на държавите-членки издават многократни визи със срок на валидност най-малко 2 и най-много 5 години на категориите лица, посочени в параграф 2, при условие че през предходните две години те са използвали едногодишната многократна виза в съответствие със законите за влизане и пребиваване на посетената държава и че основанията за искане на многократна виза все още са валидни.
   4.   Общият срок на пребиваване за лицата, посочени в параграфи от 1 до 3, не следва да надвишава 90 дни в рамките на период от 180 дни на територията на държавите-членки.
   Член 6
   Такси за обработка на заявленията за визи
   1.   Таксата за обработка на заявленията за визи на молдовски граждани е в размер на 35 евро.
   Посочената сума може да бъде преразгледана в съответствие с процедурата, предвидена в член 15, параграф 4.
   2.   Следните категории лица са освободени от такси за обработка на заявлението за виза:

               а)

               близки роднини — съпрузи, деца (включително осиновени), родители (включително настойници), баби, дядовци и внуци на граждани на Република Молдова, които пребивават законно на територията на държавите-членки;

               б)

               членове на национални и регионални правителства и парламенти, конституционни и върховни съдилища, в случай че не са освободени от изискването за виза с настоящото споразумение;

               в)

               членове на официални делегации, които в резултат на официална покана, отправена до Република Молдова, следва да участват в срещи, консултации, преговори или програми за обмен, както и в прояви, провеждани на територията на държавите-членки от междуправителствени организации;

               г)

               ученици, студенти, лица, участващи в програма за следдипломно обучение, и придружаващи ги преподаватели, които предприемат пътувания с цел обучение или общообразователна подготовка, включително в рамките на програми за обмен, както и други свързани с обучение дейности;

               д)

               лица с увреждания и техният придружител, ако е необходимо;

               е)

               лица, които са представили документи, доказващи необходимостта от пътуването им по хуманитарни причини, включително с цел получаване на спешна медицинска помощ, и придружител на такова лице, или с цел присъствие на погребение на близък роднина или за посещение на близък роднина, който е сериозно болен;

               ж)

               участници в международни спортни прояви и служебно придружаващите ги лица;

               з)

               лица, участващи в научни, културни и артистични дейности, включително университетски и други програми за обмен;

               и)

               участници в официални програми за обмен, организирани от побратимени градове или други населени места;

               й)

               журналисти;

               к)

               деца на възраст под 18 години и деца на издръжка под 21 години;

               л)

               пенсионери;

               м)

               шофьори, извършващи услуги по международен превоз на товари и пътници до териториите на държавите-членки с превозни средства, регистрирани в Република Молдова;

               н)

               членове на влаков и локомотивен персонал и на персонал на хладилни вагони, пътуващи до териториите на държавите-членки;

               о)

               лица, упражняващи свободни професии, участващи в международни изложби, конференции, симпозиуми, семинари или други подобни прояви, провеждащи се на територията на държавите-членки.

         3.   Чрез дерогация от параграф 1 България и Румъния, които са обвързани от достиженията на правото от Шенген, но които все още не издават шенгенски визи, могат да освободят от такса за обработване на заявления за визи за краткосрочно пребиваване гражданите на Република Молдова до датата, определена с решение на Съвета за пълното прилагане от тяхна страна на достиженията на правото от Шенген в областта на визовата политика.
   Член 7
   Продължителност на процедурите за обработка на заявленията за визи
   1.   Дипломатическите и консулските представителства на държавите-членки вземат решение относно искането за издаване на виза в срок 10 календарни дни от датата на получаване на заявлението и документите, необходими за издаване на виза.
   2.   Срокът за вземане на решение по заявлението за виза може да бъде продължен до 30 календарни дни в отделни случаи, по-специално когато е необходимо по-внимателно проучване на заявлението.
   3.   Срокът за вземане на решение по заявлението за виза може да бъде съкратен до 2 работни дни или по-малко в спешни случаи.
   Член 8
   Заминаване в случай на изгубени или откраднати документи
   Граждани на Европейския съюз и на Република Молдова, които са изгубили своите документи за самоличност или от които тези документи са били откраднати по време на престоя им на територията на Република Молдова или на държавите-членки, могат да напуснат тази територия въз основа на валидни документи за самоличност, разрешаващи им да преминат границата, издадени от дипломатическите или консулските представителства на държавите-членки или на Република Молдова, без каквато и да е виза или разрешително.
   Член 9
   Удължаване на визата при изключителни обстоятелства
   Визите на гражданите на Република Молдова, които нямат възможност да напуснат територията на държавите-членки в срока, посочен в техните визи, в резултат на обстоятелства, представляващи непреодолима сила, се продължават безплатно в съответствие с действащото законодателство на приемащата държава за срока, необходим за тяхното завръщане в държавата на постоянното им пребиваване.
   Член 10
   Дипломатически паспорти
   1.   Гражданите на Република Молдова, които притежават валидни дипломатически паспорти, могат да влизат, излизат и да преминават транзитно през териториите на държавите-членки, без да имат визи.
   2.   Лицата, посочени в параграф 1, могат да остават на териториите на държавите-членки за срок, не по-дълъг от 90 дни в рамките на период от 180 дни.
   Член 11
   Териториална валидност на визите
   При спазване на националните правила и разпоредби относно националната сигурност на държавите-членки и на правилата на ЕС за издаване на визи с ограничена териториална валидност на гражданите на Република Молдова е разрешено да пътуват в рамките на територията на държавите-членки при същите условия като гражданите на Европейския съюз.
   Член 12
   Съвместен комитет за управление на настоящото споразумение
   1.   Страните създават Съвместен комитет от експерти (наричан по-долу „Комитет“), съставен от представители на Европейската общност и Република Молдова. Общността се представлява от Комисията на Европейските общности, подпомагана от експерти от държавите-членки.
   2.   Комитетът има, по-специално, следните задачи:

               а)

               наблюдение на изпълнението на настоящото споразумение;

               б)

               предлагане на изменения или допълнения на настоящото споразумение;

               в)

               решаване на спорове, произтичащи от тълкуването или прилагането на разпоредбите на настоящото споразумение.

         3.   Комитетът заседава всеки път, когато е необходимо, по искане на една от страните и най-малко веднъж годишно.
   4.   Комитетът приема свой процедурен правилник.
   Член 13
   Отношение на настоящото споразумение към двустранни споразумения между държави-членки и Република Молдова
   Считано от влизането му в сила, настоящото споразумение има предимство пред разпоредбите на двустранните или многостранните споразумения или договорености, сключени между отделните държави-членки и Република Молдова, доколкото разпоредбите на последните споразумения или договорености уреждат въпроси, които са предмет на настоящото споразумение.
   Член 14
   Клауза за реципрочност
   Ако Република Молдова въведе отново изискването за визи за гражданите на ЕС или определени категории от тези граждани, улесненията, предоставени съгласно настоящото споразумение за молдовските граждани, ще се прилагат автоматично на основата на реципрочност към съответните гражданите на ЕС.
   Член 15
   Заключителни клаузи
   1.   Настоящото споразумение се ратифицира или одобрява от страните в съответствие с техните процедури и влиза в сила на първия ден от втория месец след датата, на която страните се нотифицират взаимно за приключването на посочените процедури.
   2.   Чрез дерогация от параграф 1 настоящото споразумение влиза в сила на датата на влизане в сила на споразумението между Европейската общност и Република Молдова за обратно приемане на лица, ако тази дата е след датата, предвидена в параграф 1.
   3.   Настоящото споразумение се сключва за неопределен срок, освен ако се прекрати в съответствие с параграф 6.
   4.   Настоящото споразумение може да бъде изменяно само с писменото съгласие на страните. Измененията влизат в сила, след като страните са се нотифицирали взаимно за приключването на техните вътрешни процедури, необходими за тази цел.
   5.   Всяка страна може да спре прилагането на настоящото споразумение изцяло или отчасти по причини, свързани с обществения ред, защитата на националната сигурност или защитата на общественото здраве. Другата страна се нотифицира за решението за спиране не по-късно от 48 часа преди неговото влизане в сила. Страната, спряла прилагането на настоящото споразумение, информира незабавно другата страна веднага след като отпаднат причините за това спиране.
   6.   Всяка страна може да прекрати настоящото споразумение с писмена нотификация до другата страна. Настоящото споразумение престава да действа 90 дни след датата на такава нотификация.

      Съставено в Брюксел на десети октомври две хиляди и седма година в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и молдовски език, като всички текстове са автентични.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   ПРИЛОЖЕНИЕ
   ПРОТОКОЛ КЪМ СПОРАЗУМЕНИЕТО ОТНОСНО ДЪРЖАВИТЕ-ЧЛЕНКИ, КОИТО НЕ ПРИЛАГАТ ИЗЦЯЛО ДОСТИЖЕНИЯТА НА ПРАВОТО ОТ ШЕНГЕН
   Държавите-членки, които са обвързани с достиженията на правото от Шенген, но които все още не издават шенгенски визи, до приемане на съответното решение на Съвета във връзка с това, издават национални визи, чиято валидност е ограничена до тяхната собствена територия.
   Тези държави-членки могат да признават едностранно шенгенските визи и разрешенията за пребиваване с цел транзитно преминаване през тяхната територия в съответствие с Решение № 895/2006/ЕО на Европейския парламент и на Съвета от 14 юни 2006 г.
   Тъй като Решение № 895/2006/ЕО от 14 юни 2006 г. не се прилага за Румъния и България, Европейската комисия ще предложи приемането на подобни разпоредби с цел предоставяне на възможност на тези държави да признават едностранно шенгенските визи и разрешения за пребиваване и други такива документи, издавани от други държави-членки, които не са напълно интегрирани към шенгенското пространство, за целите на транзитното преминаване през тяхната територия.
   СЪВМЕСТНА ДЕКЛАРАЦИЯ ОТНАСНО ДАНИЯ
   Страните отбелязват, че настоящото споразумение не се прилага за процедури за издаване на визи от дипломатически и консулски представителства на Кралство Дания.
   При такива обстоятелства е желателно властите на Дания и Република Молдова да сключат без забавяне двустранно споразумение за улесняване на издаването на визи за краткосрочно пребиваване при условия, сходни с тези на споразумението между Европейската общност и Република Молдова.
   СЪВМЕСТНА ДЕКЛАРАЦИЯ ОТНОСНО ОБЕДИНЕНОТО КРАЛСТВО И ИРЛАНДИЯ
   Страните отбелязват, че настоящото споразумение не се прилага на територията на Обединеното кралство и Ирландия.
   При такива обстоятелства е желателно властите на Обединеното кралство, Ирландия и Република Молдова да сключат двустранни споразумения за улесняване на издаването на визи.
   СЪВМЕСТНА ДЕКЛАРАЦИЯ ОТНОСНО ИСЛАНДИЯ И НОРВЕГИЯ
   Страните вземат предвид тясното сътрудничество между Европейската общност и Норвегия и Исландия, и по-специално по силата на споразумението от 18 май 1999 г. относно присъединяването на тези страни към процеса на изпълнение, прилагане и развитие на достиженията на правото от Шенген.
   При такива обстоятелства е желателно властите на Норвегия, Исландия и Република Молдова да сключат без забавяне двустранни споразумения за улесняване на издаването на визи за краткосрочно пребиваване при условия, сходни с тези на споразумението между Европейската общност и Република Молдова.
   СЪВМЕСТНА ДЕКЛАРАЦИЯ ОТНОСНО КОНФЕДЕРАЦИЯ ШВЕЙЦАРИЯ И ЛИХТЕНЩАЙН
   Ако споразумението между ЕС, ЕО и Конфедерация Швейцария относно присъединяването на Конфедерация Швейцария към процеса на изпълнение, прилагане и развитие на достиженията на правото от Шенген и протоколите към това споразумение относно Лихтенщайн, е влязло в сила към момента на приключване на преговорите с Република Молдова, ще бъде приета съвместна декларация по отношение на Швейцария и Лихтенщайн.
   ДЕКЛАРАЦИЯ НА ЕВРОПЕЙСКАТА ОБЩНОСТ ОТНОСНО ДОСТЪПА НА КАНДИДАТИТЕ ЗА ВИЗИ И ХАРМОНИЗИРАНЕТО НА ИНФОРМАЦИЯТА ЗА ПРОЦЕДУРИТЕ ЗА ИЗДАВАНЕ НА ВИЗИ ЗА КРАТКОСРОЧНО ПРЕБИВАВАНЕ И ДОКУМЕНТИТЕ, КОИТО СЛЕДВА ДА БЪДАТ ПРЕДСТАВЕНИ ПРИ КАНДИДАТСТВАНЕ ЗА ВИЗИ ЗА КРАТКОСРОЧНО ПРЕБИВАВАНЕ
   Като отчита колко е важна прозрачността за кандидатите за визи, Европейската общност напомня, че законодателното предложение за преработка на Общите консулски инструкции относно визите за дипломатическите и консулски представителства, което бе прието от Европейската комисия на 19 юли 2006 г. и понастоящем се разисква между Европейския парламент и Съвета, разглежда въпроса за условията на достъп на кандидатите за визи до дипломатическите и консулските представителства на държавите-членки.
   Във връзка с информацията, която трябва да бъде предоставена на кандидатите за визи, Европейската общност счита, че е необходимо да се вземат подходящи мерки: в най-общ план, да се изготви основна информация за кандидатите относно процедурите и условията за подаване на заявление за визи и за тяхната валидност,
   Европейската общност ще изготви списък с минимални изисквания, за да гарантира, че на молдовските кандидати е предоставена съгласувана и уеднаквена основна информация и от тях се изисква да предоставят, по правило, същите подкрепящи документи.
   Посочената информация следва да бъде широко разпространена (на информационните табла на консулствата, във вид на брошури, чрез електронни страници и др.).
   Дипломатическите и консулските представителства на държавите-членки предоставят информация относно съществуващите съгласно достиженията на правото от Шенген възможности за улесняване на издаването на визи за краткосрочно пребиваване за всеки отделен случай, и по-специално за добросъвестни кандидати.
   ДЕКЛАРАЦИЯ НА ЕВРОПЕЙСКАТА КОМИСИЯ ОТНОСНО ПРЕДСТАВИТЕЛСТВОТО И ЕДИННИЯ ЦЕНТЪР ЗА ПОДАВАНЕ НА ЗАЯВЛЕНИЯ ЗА ВИЗИ В КИШИНЕВ
   Като отчита трудностите, които молдовските граждани изпитват при подаванена заявления за шенгенски визи поради ограниченото консулско присъствие на държави-членки от шенгенското пространство, Европейската комисия силно насърчава държавите-членки и по-специално онези държави-членки, които издават шенгенски визи, да разширят присъствието си в Република Молдова, като се възползват напълно от наличните възможности: откриване на самостоятелно представителство, представляване от друга държава-членка или пълно използване на няколко възможности, произтичащи от съществуването на Единен център за подаване на заявления за визи в Кишинев.
   ДЕКЛАРАЦИИ ОТНОСНО МЕСТНИЯ ГРАНИЧЕН ТРАФИК
   ПОЛИТИЧЕСКА ДЕКЛАРАЦИЯ НА РУМЪНИЯ ОТНОСНО МЕСТНИЯ ГРАНИЧЕН ТРАФИК
   Румъния заявява своята готовност да започне преговори за двустранно споразумение с Република Молдова с цел прилагане на режим на местен пограничен трафик, създаден с Регламент (ЕО) № 1931/2006 на ЕО от 20 декември 2006 г., който определя правилата за местен граничен трафик по външните сухопътни граници на държавите-членки и изменя Шенгенската конвенция.
   ПОЛИТИЧЕСКА ДЕКЛАРАЦИЯ НА РЕПУБЛИКА МОЛДОВА ОТНОСНО МЕСТНИЯ ГРАНИЧЕН ТРАФИК
   Република Молдова заявява своята готовност да започне преговори за двустранно споразумение с Румъния с цел прилагане на режим на местен граничен трафик.